বিভিন্ন কারনে ওয়েব পেজের স্ক্রিনশট নেয়ার প্রয়োজন হয়। জনপ্রিয় ওয়েব ব্রাউজার মজিলা ফায়ারফক্সের স্ক্রিনগ্রাভ নামের একটি এ্যাডঅন্স দ্বারা সহজেই ওয়েব পেজের নির্দিষ্ট অংশ, নির্বাচিত অংশ বা সম্পূর্ণ স্ক্রিনশট সেভ JPEG এবং PNG ফরম্যাটে করা যায়। এজন্য এ্যাডঅন্সটি https://addons.mozilla.org/en-US/firefox/addon/1146 থেকে ডাউনলোড করে নিন। আর এ্যাডঅন্সটির ওয়েবসাইট www.screengrab.org থেকে আরো আপডেট তথ্য পাওয়া যাবে। এ্যাডঅন্সটি ইনস্টল করার পরে ফায়ারফক্স রিস্টার্ট করুন তাহলে স্ট্যাটাসবারের ডানে Screengrab! এর একটি আইকন আসবে। এবার যে পেজটির স্ক্রিনশট নিবেন সেই পেজটির উপরে মাউস ডান বাটন ক্লিক করে নিচের Screengrab! -এ অথবা স্ট্যাটাসবারের Screengrab! আইকনে ক্লিক করে Save… -এ ক্লিক করুন। এবার Complete Page/Frame… এ ক্লিক করলে সম্পূর্ণ পেজটি সেভ করার ডায়ালগ বক্স আসবে। আর Visible portion… -এ ক্লিক করলে পেজের যতটুকু দেখা যাচ্ছে ততটুক এবং Selection… -এ ক্লিক করার পরে পেজের যতটুক নির্বাচন করবেন ততটুক সেভ হবে। একই ভাবে Screengrab! থেকে Copy… থেকে গেলে সেভ ডায়ালগ বক্স না এসে ক্লিপবোর্ডে সেভ হবে।